Кубак афрыканскіх нацыяў 2025 году

**[[Кубак афрыканскіх нацыяў]] 2025 году** — галоўнае футбольнае спаборніцтва Афрыкі сярод нацыянальных камандаў, якое ладзілася з 21 сьнежня 2025 году па 18 студзеня 2026 ў Марока. Марока мусіла была прыняць розыгрыш 2015 году, але адмовілася праз засьцярогі, выкліканай эпідэміяй вірусу Эболы ў Заходняй Афрыцы. У сувязі з тым, што ФІФА пашырыла свой клубны чэмпіянат сьвету да 32 клюбаў і запланавала яго на чэрвень і ліпень 2025 году, розыгрыш афрыканскага турніру быў прызначаны на час з канца сьнежня 2025 году па сярэдзіну студзеня 2026 году. Гэта быў першы раз, калі турнір прайшоў у час Калядаў і Новага году. Сытуацыя ўскладнілася яшчэ і тым, што ў пашыраным сэзоне Лігі чэмпіёнаў УЭФА 2025—2026 гадоў былі дададзеныя два дадатковыя дні матчаў, прызначаныя на апошнія два тыдні студзеня. Гвінея была прызначаная гаспадыняй турніру, але яна была пазбаўленая гэтага права пасьля таго, як стала відавочнай неадпаведнасьць пляну падрыхтоўкі. Пасьля другога конкурсу заявак, 27 верасьня 2023 году Марока абвесьцілі новым гаспадаром. Бараніла свой тытул зборная Кот д’Івуару, але пераможцам турніру стала зборная Сэнэгалу.

## Кваліфікацыя

Кваліфікацыйныя матчы былі згуляныя з 20 сакавіка па 19 лістапада 2024 году, пачынаючы з папярэдняга раўнду і затым групавога этапу. Лёсаваньне папярэдняга раўнду адбылося 20 лютага 2024 году ў штаб-кватэры КАФ у Каіры. Восем нацыянальных зборных, якія бралі ўдзел у гэтай стадыі, былі падзеленыя на два кошыкі па чатыры каманды ў адпаведнасьці з рэйтынгам ФІФА на 15 лютага 2024 году, зборныя Сэйшэлаў і Эрытрэі былі выключаныя з адборачнага этапу. Уласна першы этап скончыў двубоямі сярод чатырох параў, пераможцамі зь якіх выйшлі зборныя Чаду, Эсўатыні, Лібэрыі і Паўднёвага Судану. Яны трапілі ў групавы этап, дзе далучыліся да 44 камандаў, якія трапілі туды наўпрост без папярэдняга адбору. Лёсаваньне гэтага этапу адбылося 4 ліпеня 2024 году ў Яганэсбургу. У выніку 48 зборныя былі падзеленыя на дванаццаць групаў па чатыры каманды ў кожнай. Каманды былі разьмеркаваны ў кошыкі па дванаццаць камандаў у кожным, грунтуючыся на рэйтынг ФІФА на чэрвень 2024 году.

На чэмпіянат кваліфікаваліся 24 зборныя каманды, пры гэтым усе яны раней ужо бралі ўдзел у папярэдніх розыгрышах турніру. Зборная Марока гуляла ў групавым этапе адбору, не зважаючы на тое, што яны адразу мелі аўтаматычную кваліфікацыю. Зборная Ганы, якая чатыры разы была чэмпіёнам Афрыкі, ня здолелі прабіцца скрозь кваліфікацыю, заняўшы апошняе месца ў групе F і ўпершыню з 2004 году ня трапіла на Кубак афрыканскіх нацыяў. Зборная Тунісу ў 22-і раз пракрочыла праз кваліфікацыю і падоўжыла свой рэкорд паводле колькасьці ўдзелаў запар, трапіўшы на турнір 17-ы раз запар, не прапускаючы аніводнага розыгрышу з 1994 году. Зборная Батсваны ў другі раз у гісторыі кваліфікаваліся на турніры, а першым удзел каманда адзначылася яшчэ ў 2012 годзе.

## Стадыёны
27 студзеня 2025 году Канфэдэрацыя афрыканскага футболу поруч з Каралеўскай мараканскай фэдэрацыяй футболу і арганізацыйнай радай Кубка афрыканскіх нацыяў высунулі да публічнасьці сьпіс з 9 стадыёнаў у 6 гарадах, дзе будуць гуляцца матчы спаборніцтва.

## Групавы турнір
На першым этапе чэмпіянату 24 зборныя былі падзеленыя на 6 групаў па 4 каманды. З кожнай групы ў 1/8 фіналу прасунуліся па дзьве каманды. Акрамя таго, 4 найлепшыя каманды зь ліку тых, хто заняў трэці радок, таксама атрымалі месца ў 1/8 фіналу.

### Група A


----

----

### Група B


----

----

### Група C


----

----

### Група D


----

----

### Група E


----

----

### Група F


----

----

## Плэй-оф

:¹ — матч завершыўся ў сэрыі пэнальці
:² — матч завершыўся ў дадатковы час

### 1/8 фіналу

### Чвэрцьфіналы

### Паўфіналы

### Матч за 3-е месца

### Фінал

## Крыніцы

## Вонкавыя спасылкі
* Кубак афрыканскіх нацыяў на сайце CAFonline.com

Катэгорыя:Кубак афрыканскіх нацыяў